Salomon Bohuchwał Frencel

Salomon Bohuchwał Frencel ( Salomon Gottlob Frentzel; * 25. januara 1701 w Čornym Chołmcu, † 22. měrca 1768 we Wojerecach) bě serbski ewangelski farar, spisaćel a Wojerowski chronikar.

Narodźi so jako syn tehdyšeho Čornochołmčanskeho fararja Michała Frencla a wopytowaše wot 1713 do 1723 Budyski gymnazij. Po zakónčenju gymnazija studowaše wot 1723 do 1729 teologiju we Wittenbergu. Nawróćiwši so do Łužicy nastupi farske městno w Lejnje pola Wojerec, hdźež hač do lěta 1752 skutkowaše. Wot 1752 hač do swojeje smjerće w lěće 1768 bě z diakonom we Wojerecach. Jako tajki pisaše chroniku města a knjejstwa, kotraž so hač do dźensnišeho jako domiznowědne žórło wužiwa.

 Wozjewjenja 
 Krótke rozwučenje w prašenju a wotmołwjenju teje najwosobnišeje křesćijanskeje wučby. Lubij 1738.
 Historischer Schau-Platz Oder Chronice Und Beschreibung Der Königlichen und Churfürstlichen Sächßischen Stadt und Herrschafft Hoyerswerda Im Marggraffthume Ober-Laußitz Aus glaubwürdigen Uhrkunden und Nachrichten gesammlet und in richtige Ordnung gebracht. Leipzig/Budissin 1744 (digitalizat w Němskim tekstowym archiwje)

 Žórło 

Kategorija:Muž
Kategorija:Rodź. 1701
Kategorija:Zemr. 1768
Kategorija:Serb
Kategorija:Ewangelsko-lutherski duchowny
Kategorija:Awtor
Kategorija:Chronikar
Kategorija:Domiznowědnik
Kategorija:Literatura (18. lětstotk)
Kategorija:Wosoba (Čorny Chołmc)
Kategorija:Wosoba (Lejno, Halštrowska hola)
Kategorija:Wosoba (Wojerecy)